Tafsut n Yimaziɣen n useggas n 80, d yiwen usebter ilan azal meqqer deg umezruy n tmurt-nneɣ. Ma ntekkes-as aɣebbar xerṣum tikkelt deg useggas, i wakken kan ad t-idnessiweḍ i tsutwin n wass-a akked tid n uzekka. Ayen iɣer yessaweḍ uzbu amaziɣ ass-a, d agemmuḍ n waṭas n yiseggasen n umennuɣ ; amennuɣ i seddant waṭas n tsutwin i yesdukel yiswi ɣas ulamma mguggint deg wakud : tanaṣlit. Tajmilt i kra n win akked tin i d-yernan asɣar i target-agi n tnaṣlit i wakken ur tettnus. Ad tt-id-nebdu kan seg yimeɣnasen n Lezzayer tazzayrit deg ukabar n « Yitri n Tefriqt Ugafa » (E.N.A) deg useggas 1926, ɣer wid n tezɣent n 1949, ɣer wid n ugraw n Ṣumam deg useggas n 1956, ɣer wid i wumi semman « Les poseurs de bombes » deg useggas n 1975, ɣer wid n tefsut n Yimaziɣen n useggas 1980, ɣer wid n uɣunzu n tɣuri deg useggas n 1994, ɣer wid n tefsut taberkant deg useggas n 2001 d wid akk yekkaten ass-a ɣef tnaṣlit, akken yebɣu yili wallal i ssemrasen.